**Средства на ЕС за малки и средни предприятия**

ЕС подкрепя МСП чрез Рамковата програма за конкурентоспособност и иновации 2007-2013 г. (РПКИ). Средствата на РПКИ се използват за гарантиране на заеми за МСП, предоставени от редица финансови институции, участващи в кредитирането на МСП (според [изискванията на ЕС за МСП](изискванията%20на%20ЕС%20за%20МСП) http://ec.europa.eu/enterprise/policies/sme/facts-figures-analysis/sme-definition/index\_bg.htm).

**RAIFFEISEN BANK**: Микрофирми с годишен оборот до 2 млн. лева и мин. 3 месеца бизнес история. Размер: До 50 000 евро (100 000 лева). Фирми с годишен оборот до 5 млн. евро и персонал до 250 души. Размер: до 300 000 евро/ 600 000 лева.

**NATIONAL GUARANTEE FUND**: Гаранции в подкрепа на инвестиционни проекти на микро, малки и средни предприятия.Цели се улесняване на достъпа на микро и МСП до дългосрочен ресурс за реализация на инвестиционни проекти в материални или нематериални активи за създаване, разширяване или модернизация на предприятията.

**Кредити по Джереми (JEREMIE)**

Инициативата „Джереми” („Съвместни европейски ресурси за малки и средни предприятия”) предлага на държавите-членки на ЕС възможността, да използват част от отпуснатите им структурни фондове на Европейския съюз за финансиране на малки и средни предприятия (МСП). Средствата по JEREMIE стигат до МСП, не чрез администрацията, а чрез финансови посредници - банки, гаранционни фондове, фондове за рискови капитали, които чрез различни финансови инструменти, сред които гаранции, съвместни гаранции и насрещни гаранции, капиталови гаранции, кредити, рисков капитал, съфинансиране за “бизнес-ангели”, подпомагат дейността на МСП. JEREMIE не отпуска безвъзмездна помощ на МСП.

На 14 юли 2011, по линия на инициативата JEREMIE, бяха подписани гаранционни споразумения с пет български банки - СИБанк, ПроКредит, Райфайзенбанк, Обединена българска банка и УниКредит Булбанк. По силата на тези споразумения, петте банки ще отпуснат заеми за малки и средни предприятия в размер общо на 400 млн. евро. JEREMIE ще покрие загубите за институциите в размер на 25% от общия кредитен портфейл. Той обаче не осигурява средствата за финансиране, банките кредитират с техен ресурс. Срокът, през който ще се отпускат крeдитите по JEREMIE е 30 месеца, който тече от септември 2011 г.

Размерът на заемите, отпускани по JEREMIE, към един кредитополучател, за всяка банка е различен - в СИБанк и ОББ е до 1.875 млн. евро, Уникредит Булбанк отпуска до 1 млн. евро, Прокредит банк - до 800 хил. евро. Срокът на кредитите е до 6 години. Освен инвестиционни, кредитите може да са и за оборотни средства, но само ако допълват инвестиционен проект.

Основното предимство на тези кредити е, че се отпускат при облекчени условия за обезпеченията (с до 50%), тъй като Европейският инвестиционен фонд (ЕИФ), който управлява средствата по JEREMIE, покрива загуба от 80% за всеки отделен кредит, в случай че не бъде върнат.Размерът на лихвата, при която се договарят и отпускат средствата в отделните банки, е различен, но в общи линии тя е с около 2-3 процентни пункта по-ниска от средното за пазара ниво, което е около 10% годишна лихва за инвестиционен заем за малко или средно предприятие. Освен облекченията свързани с осигуряване на значително по-нисък размер на обезпеченост от страна на кредитополучателите от обичайно изисквания от банките и финансиране при по-благоприятни лихвени условия, други преференции към заемите се свеждат до по-ниски или премахнати такси.

Кредитите по JEREMIE са насочени към фирмите от всички сектори на икономиката, с изключение на строителството и селското стопанство. Сред основните кредитоискатели са производствените предприятия, тези от сектор транспорт, предприятията, осъществяващи търговия на дребно и търговия на едро.

(източник: evroprogrami.com)